Pirita sild

pisi|Pirita sild 1975. aastal (lammutati 1979)
Pirita sild on sild Tallinnas üle Pirita jõe.

Enne 1912. aastat ületati jõge sel kohal parvega. Seejärel valmis puitsild.13 silda - tagasivaateid sillaehituse suurprojektile Eesti Maanteemuuseum.

Esimene raudbetoonist sild valmis 1936. aastal. See oli 76 meetrit pikk ja 10 meetrit lai. Koos kõrvalkuludega läks selle rajamine maksma 175 000 Eesti krooni."Uus Pirita sild awatakse liiklemiseks" Päewaleht, nr 189, 16. juuli 1936. 

Silla ehitamine nähti ette 1934. aasta valminud üleriigilise suurte sildade ehituskavaga, mille alusel rajati kolme aasta jooksul 13 suurt silda. Kolme ligi 20-meetrise kaarvõlviga silla ehitas Soome firma OY Cyclops, kes rajas sama sillaehituskava alusel ka terassilla Jõesuusse ning raudbetoonsillad Käreverre, Luunjasse, Kadajasse ja Mõnistesse. Kõik need sillad hävisid teises maailmasõjas. Pirita silla hävitasid taganevad Saksa väed 1944. aastal.

Silla arhitektuurse osa projekteeris Arthur Jürvetson.

Sild taastati 1947. aastal peaaegu esialgsel kujul ja lammutati 1979. aastal.

1980. aastal ehitati uus sild.https://web.archive.org/web/20170603092209/http://www.keskkonnatehnika.ee/arhiiv/2001/3_2001/ehitus.htm (vaadatud 03.06.2017). Juulis 2002 sild põles.http://www.postimees.ee/1953773/tallinnas-poleb-pirita-sild (vaadatud 03.06.2017).

Viited

Välislingid

 "Tallinnas põleb Pirita sild" Postimees, 25. juuli 2002
 "Pirita sild saab septembri lõpuks korda" Äripäev, 22. august 2002

Kategooria:Tallinna sillad